SAPPE ประชุมผหถ. ผ่าน “E-AGM” 27 เม.ย. นี้ เปิดแผนธุรกิจปี 65 ตอกย้ำความเชื่อมั่น
SAPPE เตรียมประชุมผหถ. ผ่าน “E-AGM” พร้อมเปิดแผนธุรกิจปี 65 ตอกย้ำความมั่นใจนักลงทุน 27 เม.ย.นี้
21 เม.ย. 2565

นางสาวปิยจิต รักอริยะพงศ์ ประธานเจ้าหน้าที่บริหาร บริษัท เซ็ปเป้ จำกัด (มหาชน)  หรือ SAPPE เปิดเผยว่า บริษัทเตรียมจัดประชุมสามัญผู้ถือหุ้นประจำปี 2565 ผ่านสื่ออิเล็กทรอนิกส์ (E-AGM) ในวันที่ 27 เม.ย. 2565 เวลา 13.30 น. ภายใต้มาตรการป้องกันการแพร่ระบาดของ COVID-19 อย่างเคร่งครัด โดยผู้ถือหุ้นสามารถศึกษารายละเอียดเพิ่มเติมผ่านเว็บไซต์ www.sappe.com ภายใต้หัวข้อ “การประชุมผู้ถือหุ้น”
โดยมีวาระสำคัญพิจารณาจ่ายเงินปันผลสำหรับงวดผลการดำเนินงานปี 2564 ในอัตราหุ้นละ 1.10 บาท เพื่อตอบแทนผู้ถือหุ้น พร้อมเตรียมโชว์วิสัยทัศน์แผนการดำเนินงานปี 65 เพื่อให้ผู้ถือหุ้นได้มั่นใจในศักยภาพของบริษัทฯ